סטירן נחשב לכימיקל מסוכן בפרט במקרה של מגע בעיניים אך גם בעור. לפי כמה מחקרים סטירן הופך בגוף האדם (לאחר בליעה או שאיפה) לסטירן-אוקסיד חומר הנחשב רעיל, מוטגני וייתכן גם קרצינוגן.
פרדוקס סנט פטרסבורג
בית משתה
יחזקאל יוסף הלוי אשלג
הרב יחזקאל יוסף הלוי אשלג (כ"ו בניסן תרצ"ו, אפריל 1936 - ד' באב ה'תשע"ו, 8 באוגוסט 2016) היה זקן אדמו"רי אשלג. מקובל, נכדו ומפיץ תורתו של הרב יהודה לייב אשלג בעל "הסולם".
תולדות חייו.
נולד בארץ ישראל, בנו הבכור של הרב שלמה בנימין אשלג ונכדו של הרב יהודה לייב אשלג, בעל הסולם. למד בישיבת שפת אמת בירושלים. התכתב עם סבו בעניין עריכת הספר "מסורת הזוהר", שאותו ערך רבי יחזקאל עוד בחיי סבו. שימש את סבו בשנותיו האחרונות, ולאחר פטירתו עמד לימינו של אביו הרב שלמה בנימין שהקים בית מדרש וישיבה ברחוב שד"ל בבני ברק.
לאחר פטירת אביו בז' בכסלו תשמ"ד, התמנה בנו הגדול הרב יחזקאל יוסף והקים בית מדרש ברחוב אבן עזרא בבני ברק, בבית מדרשו מתקיימים מסגרות לימוד ש"ס והלכה לאורך כל שעות היום וכן "כולל ערב" ללימוד תורת בעל הסולם.
רבי יחזקאל ערך והוציא לאור את סדרת הספרים המושתתת על פירוש הסולם: "זהר על תהילים", "זהר על משלי", "זהר על שיר השירים", "זהר על קהלת", "זהר על מועדים", "זהר על נישואין" ו"זהר על ברית מילה". כמו כן הוציא לאור את ספר "אדרא זוטא קדישא" עם פירוש הסולם, וספר נוסף מכתב יד של בעל הסולם הנקרא "פתח השער". הספרים יצאו לאור בהוצאת מכון "עטרת שלמה" בני ברק.
נפטר בד' באב תשע"ו ונקבר בהר המנוחות ירושלים. במהלך ההלוויה הוכתר בנו הגדול הרב יהודה לייב אשלג, לממלא מקומו.
משפחתו.
נשוי ללאה, בתו של הרב שמאי גינזבורג, מחבר סדרת הספרים אמרי שמאי.
בניו
חתניו
הרב יוסף צלר הוא ראש ישיבת חסידות סאדיגורא בבני ברק, ראש כולל להוראה, ומחבר ספר על מסכת בבא בתרא.
הרב יחזקאל אשלג
יחזקאל חליפה
יחזקאל חליפה (נולד ב-5 במאי 1964) הוא אתלט ישראלי בעבר, אלוף ישראל בריצות למרחקים בינוניים, בריצות למרחקים ארוכים ובריצות שדה. הוא השיאן הישראלי הנוכחי (2013) בריצת 5000 מטר באולם ובעל מדליית ארד מהמכביה השתים עשרה (1985). הוא שיאן ישראל הבינלאומי הנוכחי (2013) בריצת 2000 מטר.
ביוגרפיה.
חליפה נולד וגדל במושב בית עזרא. הוא בן דוד, של האחיות זהבה שמואלי ומזל שלום, אתלטיות מצטיינות. הוא התאמן בקבוצת איילות בהדרכת איליה בר זאב ואחר כך בקבוצת מכבי תל אביב. כבר בהיותו בן 14 וחצי רץ לראשונה את מרתון טבריה. הוא למד באוניברסיטת קלמסון שבארצות הברית.
בתחרות "אצבע הגליל" למרחק חצי מרתון (21.1 ק"מ) שנערכה ב-30 באוקטובר 1982 זכה חליפה במדליית ארד בתוצאה של 1:13.54 שעות, אחרי יאיר קרני (1:09.55 שעות) ואבי לוי (1:12.57 שעות).
נחטף ונפצע בהתקפת מחבלים.
במרוץ הקפת התבור (11 ק"מ) ה-32 ע"ש יצחק שדה שנערך ב-7 באפריל 1984 זכה חליפה במדליית זהב בתוצאה של 38.50 דקות, לפני ז'קי קרדון מצרפת (39:49 דקות) ואביב כהנא (40:05 דקות). שבוע לאחר מכן, ב-12 באפריל 1984 נחטף חליפה על ידי ארבעה צעירים פלסטינים חמושים בסכינים, שבאו מרצועת עזה, מאוטובוס בקו 300 של "אגד", שנסע מתל אביב לאשקלון ביחד עם יתר נוסעי האוטובוס. בהיותו חייל לובש מדי צה"ל, הוא וחייל נוסף, הפכו במהרה למטרה של המחבלים שאיימו עליהם בסכינים. בהמשך, הצליח לחלץ את עצמו, לאחר שקפץ דרך חלון האוטובוס אותו פתח. במהלך הקפיצה והבריחה הוא נפגע מכדור אקדח שריסק את כף ידו ונאלץ לעובר ניתוח. כחודש לאחר מכן, באליפות ישראל שנערכה בהדר יוסף ב-7 ביולי הוא זכה במדליית ארד בריצת 5000 מטר בשיא אישי חדש של 14:21.85 דוקת, התוצאה השלישית בטיבה של אתלט ישראלי באותה העת, אחרי אריה גמליאל (14:08.70 דקות) ויהודה צדוק (14:20.79 דקות). בתחרות הכנה שנערכה בהדר יוסף ב-1 באוגוסט אותה שנה הוא ניצח בריצת 2000 מטר בשיא ישראלי בינלאומי חדש של 5:19.6 דקות.
במרוץ חצי מרתון שנערך בווטפורד שבאנגליה ב-3 בפברואר 1985 זכה חליפה במדליית ארד בשיא אישי חדש של 1:06:53 שעות, התוצאה השנייה בטיבה של אתלט ישראלי באותה העת. באליפות ישראל שנערכה ב-6 ביולי אותה שנה הוא זכה במדליית זהב בריצת 5000 מטר בשיא אישי חדש של 14:09.23 דקות, לפני אריה גמליאל (14:09.47 דקות) ושם טוב סבג (14:26.71 דקות). במקום הראשון בריצה זו סיים דייב בוזה מבריטניה (14:06.30 דקות).
המכביה ה-12.
שבועיים לאחר מכן, בתחרות האתלטיקה של המכביה השתים עשרה שנערכה בהדר יוסף ביולי אותה שנה זכה חליפה במדליית ארד בריצת 5000 מטר בתוצאה של 14:21.89 דקות, אחרי לארי גרין מארצות הברית (14:12.72 דקות) ואריה גמליאל (14:13.33 דקות).
בתחרות שנערכה באולם בגיינסוויל ב-6 במרץ 1988 זכה חליפה במדליית כסף בריצת 3000 מטר בשיא אישי חדש של 7:59.83 דקות ובכך היה לאתלט הישראלי השני שירד מגבול 8 דקות בריצה זו. חודש וחצי לאחר מכן, בתחרות שנערכה בדרהאם שבאנגליה ב-23 באפריל הוא זכה במדליית זהב בריצת 10000 מטר בשיאי אישי חדש של 28:56.80 דקות ובכך היה לאתלט הישראלי השני שירד מגבול 29 דקות בריצה זו.
בתחרות שנערכה באולם בג'ונסון סיטי, טנסי שבארצות הברית ב-4 במרץ 1989 זכה חליפה במדליית זהב בריצת 5000 מטר בשיא ישראלי חדש באולם של 13:49.22 דקות (הנוכחי 2013), לפני דב קרמר שקבע אף הוא שיא אישי חדש של 13:51.58 דקות ובכך קבע את התוצאה השלישית בטיבה של אתלט ישראל באותה העת. באליפות ישראל שנערכה באותה שנה הוא זכה במדליית זהב בריצת 5000 מטר בתוצאה של 14:21.89 דקות.
ישראל צבי יאיר דנציגר
רבי ישראל צבי יאיר דנציגר (נולד בג' בחשוון תש"ה, 1944) הוא האדמו"ר הנוכחי מאלכסנדר, השביעי בשושלת, המכהן משנת ה'תשס"ה (2005).
ביוגרפיה.
נולד בירושלים לרבי אברהם מנחם דנציגר, בעל ה"אמרי מנחם" ולרבנית אסתר לאה בתו של רבי חנניה יוסף היילפרין, מרבני חב"ד ליובאוויטש, דור שביעי לרבי שניאור זלמן מליאדי בעל התניא והשו"ע, מייסד חסידות חב"ד. התחנך בילדותו בתלמוד תורה "עץ חיים". בשנות בחרותו המוקדמות למד בישיבת ויז'ניץ (יחד עם האדמו"ר רבי ישראל מויזניץ) ולאחר מכן למד בישיבת בית מאיר ובישיבת סלבודקה בבני ברק. נישא לאסתר, בתו של רבי משה ברגמן מייסד ישיבת רשב"י והתגורר בבני ברק. לאחר נישואיו למד בכולל ברסלב. בהמשך למד בכולל חזון איש.
לאחר פטירת אביו באדר ב' תשס"ה הוכתר על פי צוואתו לממלא מקומו.
דברי תורתו נכתבים על ידי השומעים ויוצאים לאור מדי שבוע.
דודו, אחי אמו, הרב שמואל אלעזר היילפרין, ראש ישיבת תורת אמת (חב"ד) ורב שכונת בית ישראל בירושלים, אליו היה קשור מאוד בשנות בחרותו ואברכותו.
גיסו הוא האדמו"ר ממודז'יץ.
גיסו הוא הרב מאיר צבי ברגמן.
פעילות ציבורית.
עמד לימין אביו בהקמת הישיבה לצעירים של חסידי אלכסנדר ושימש כאחד מראשי הישיבה, בסוף שנת תשע"א יסד את הישיבה הגדולה "אמרי מנחם".
יסד את השטיבל'עך של חסידות אלכסנדר בלייקוואד, במונסי, בציריך, וכן בשכונות סטמפורד היל וגולדרס גרין שבלונדון.
טקס פרסי אופיר לשנת 2012
טקס פרסי האקדמיה לקולנוע ה-23 (המכונה פרס אופיר על שם שייקה אופיר) התקיים ב-21 בספטמבר 2012 באולם קריגר חיפה. במהלך הטקס, נציגי האקדמיה לקולנוע העניקו את פרסי האקדמיה (המכונה פרס אופיר) ב-17 קטגוריות שונות.
באותה שנה, לראשונה, התווספה קטגוריה חדשה - פרס לליהוק הטוב ביותר.
פרס על מפעל חיים הוענק באירוע לעיתונאי והתסריטאי אלי תבורי. פרס הסרט העלילתי הטוב ביותר הוענק למחברי הסרט "למלא את החלל". בנוסף, הסרט בעל המועמדויות הרבות ביותר לפרסים בטקס היה הסרט "העולם מצחיק".
הטקס הונחה על ידי שלמה בראבא.
בית הכנסת איגוד לוחמי ירושלים
עין משואות
עין משואות (עין חובלה, מעיין בת עין) הוא מעיין שכבה בשטח ההתנחלות בת עין בגוש עציון.
קיומו של המעיין היה שיקול מרכזי בהקמת היישוב משואות יצחק. המעיין היה מקור המים של היישוב, ומכאן שמו "עין משואות". תושבי משואות יצחק בנו מקווה טהרה שניזון ממימי המעיין, והוא היה המקווה היחיד בגוש עציון. בנפילת משואות יצחק במלחמת העצמאות, חרב המקווה שבמקום.
"בית ספר שדה סוסיא" עורך סיור פנסים בניקבה.
בסתיו ובאביב סביבת המעיין פורחת כולה. בין הצמחים נמנה שיח נדיר: מרווה כחולה.
בימי שישי המעיין משמש מקווה טהרה לתושבי האזור.
דוור
דוור הוא מקצועו של אדם העובד בחלוקת דואר (מכתבים וחבילות) לבתים ולעסקים.
בעולם.
בישראל.
מקום המדינה היה דואר ישראל, בגלגוליו השונים, מונופול, ולכן היה המעסיק היחיד של דוורים. עם פתיחת שירותי הדואר לתחרות, בתחילת המאה ה-21, החלו ספקים נוספים להעסיק דוורים. בשנת 2015 היו בדואר ישראל כ-1,800 דוורים, אולם בעקבות הרפורמה בחברה, צומצם מספרם לכ-1,200
בארצות הברית.
בארצות הברית נקראים הדוורים "נושאי מכתבים" (letter carriers), והם מתחלקים בין שלושה איגודים שונים. רשות הדואר האמריקנית עושה שימוש בתוכנת מחשב על מנת להקצות לדוורים כמות מכתבים שתספיק ליום עבודה בן שמונה שעות. התוכנה יודעת לנתח את כמות המכתבים והמרחקים בין הבתים על מנת לבצע חישוב מדויק. חלק מהדוורים אינם מרוצים משיטה זו, שכן מבחינתם התוכנה נותנת הערכה גסה לזמן חלוקת המכתבים, והם מעדיפים שהחלוקה תתבצע בהסתמך על מחקרים וסקרים שיבוצעו בידי בני אדם.